যোৱা জুলাই মাহত সংঘটিত সমগ্ৰ ৰাজ্য কঁপাই যোৱা শিৱসাগৰৰ ৰজনী খাৰঘৰীয়া আৰু ৰুবী খাৰঘৰীয়াৰ আত্মহননৰ ঘটনাৰ আজিও উচিত তদন্ত কৰিবলৈ সক্ষম হোৱা নাই আৰক্ষী প্ৰশাসন।
উল্লেখযোগ্য যে ঘটনাটোৰ মূল অভিযুক্ত কুলাংগাৰ পুত্ৰ দেৱাশিস খাৰঘৰীয়া আৰু বোৱাৰী গীতাশ্ৰী দুৱৰা খাৰঘৰীয়াক প্ৰায় এক মাহৰো অধিক কাল বিচাৰি শিৱসাগৰ আৰক্ষীয়ে অসমৰ বিভিন্ন স্থানত অভিযান চলায়ো সফল হ'ব পৰা নাছিল।
অৱশ্যে ইয়াৰ মাজতেই আৰক্ষীয়ে গুৱাহাটীত দেৱাশিস খাৰঘৰীয়াক গ্ৰেপ্তাৰ কৰিবলৈ সক্ষম হৈছিল যদিও আজি পৰ্যন্ত আৰক্ষীয়ে দেৱাশিসৰ পত্নী গীতাশ্ৰী দুৱৰা খাৰঘৰীয়াৰ শূংসূত্ৰ উলিয়াব পৰা নাই।
আনহাতে, শিৱসাগৰ জিলাৰ বকতা নেমুগুৰি থানাৰ অধীনৰ হলগুৰি গাঁৱৰ মোমায়েক সম্বন্ধীয় এজন আত্মীয়ৰ ঘৰত গীতাশ্ৰীয়ে কিছুদিন ধৰি আত্মগোপন কৰি আছে বুলি খবৰ পাই ৯ ছেপ্তেম্বৰত শিৱসাগৰৰ অতিৰিক্ত আৰক্ষী অধীক্ষক বলীন দেউৰী আৰু তদন্তকাৰী বিষয়া উত্তম টামাঙৰ নেতৃত্বত আৰক্ষীয়ে অভিযান চলাই যদিও গীতাশ্ৰী পুনৰবাৰ সেই স্থানৰ পৰা পলাই যাবলৈ সক্ষম হয়।
খাৰঘৰীয়া দম্পতীৰ মৃত্যুৱে সমগ্ৰ ৰাজ্যত ব্যাপক চাঞ্চল্য আৰু প্ৰতিক্ৰিয়াৰ সৃষ্টি কৰিছিল আৰু তেনেক্ষেত্ৰত আৰক্ষীয়ে আজিলৈকে অভিযুক্ত গীতাশ্ৰী খাৰঘৰীয়াক গ্ৰেপ্তাৰ কৰিব নোৱাৰাতো পৰিতাপৰ বিষয় হৈ পৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
